F’żona b’bajja kennija magħrufa bħala ‘Cove’ f’Taiji, fil-Ġappun, f’dawn il-jumejn għaddej proċess ta’ selezzjoni li għandu jwassal biex aktar minn 250 denfil jinqatlu. Ammont żgħir minnhom jispiċċaw jinbiegħu biex jinżammu maqfulin. Is-Soċjetà ‘Sea Shepherd Conservation’ (SSCS) tispjega kif b’metodi apposta ta’ intimidazzjoni kaċċaturi jirnexxilhom iwasslu lid-dniefel jipprovaw isibu kenn f’din il-bajja, li minnha m’hemm ebda ċans li jaħarbu. Il-massakri tad-dniefel iseħħu ta’ kull sena, u normalment dak li kien iseħħ kien jinżamm mistur mill bqija tad-dinja. Madankollu, dokumentarju bl-istem ‘The Cove’ kif ukoll ritratti mis-Soċjeta’ SSCS fuq siti soċjali xlew mad-dinja dak kollu li jiġri ta’ kull sena u dak li ġara l-bieraħ stess. Il-proċess ta’ selezzjoni jibda minn kmieni filgħodu  u jibqa’ għaddej sa tard bil-lejl, bid-dniefel jiġu separati fi gruppi biex jintagħżlu dawk li jkunu se jinqatlu jew jinżammu maqbuda. Esperti jgħidu li l-ammont ta’ dniefel li jmutu qabel jibda l-proċess minħabba t-trawma li jgħaddu minnha huwa kbir.